**Ministru kabineta rīkojuma “Grozījumi Ministru kabineta 2020.gada 2.jūnija rīkojumā Nr. 292 “Par pašvaldību investīciju projektu izvērtēšanas komisiju”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma “Grozījumi Ministru kabineta 2020.gada 2.jūnija rīkojumā Nr. 292 “Par pašvaldību investīciju projektu izvērtēšanas komisiju”” projekts (turpmāk – rīkojuma projekts) saskaņā ar Ministru kabineta 2020.gada 14.jūlija noteikumiem Nr. 456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” (turpmāk – MK noteikumi Nr. 456) precizē atsauci uz Ministru kabineta noteikumiem, kā arī precizē pašvaldību iesniegto investīciju projektu, kas nav Eiropas Savienības fondu pārējās ārvalstu finanšu palīdzības līdzfinansētie projekti, vērtēšanas komisijas priekšsēdētāja vietnieka amatu.Rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu Nr.456 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 14.jūlijā Ministru kabinets apstiprināja MK noteikumus Nr. 456, kas aizstāj Ministru kabineta 2020. gada 12. maija noteikumus Nr. 278 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” (turpmāk – MK noteikumi Nr. 278), pamatojoties uz Covid-19 infekcijas izplatības seku pārvarēšanas likuma 29. pantu.Gan MK noteikumi Nr. 278, gan MK noteikumi Nr. 456 paredz, ka saskaņā ar šiem noteikumiem iesniegtos pašvaldību investīciju projektus izvērtē attiecīga komisija. Komisijas sastāvu nosaka Ministru kabinets. Rīkojuma projekts paredz veikt tehniskus grozījumus Ministru kabineta 2020.gada 2.jūnija rīkojumā Nr. 292 “Par pašvaldību investīciju projektu izvērtēšanas komisiju” (turpmāk – MK rīkojums Nr. 292). Komisijas sastāvs tiek saglabāts MK rīkojuma Nr. 292 spēkā esošajā redakcijā.Rīkojuma projekta saturs:1. Rīkojuma projekta 1.punkts paredz aizstāt atsauci uz MK noteikumiem Nr. 278 ar atsauci uz MK noteikumiem Nr. 456, lai nodrošinātu atbilstību aktuālajam normatīvajam regulējumam;2. Rīkojuma projekta 2.punkts precizē komisijas priekšsēdētāja vietnieka amatu, ņemot vērā VARAM ietvaros notikušo reorganizāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja VARAM. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  | Saistītie tiesību aktu projekti | Nav |
|  | Atbildīgā institūcija | VARAM |
|  | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pasākumi nav plānoti, ņemot vērā, ka rīkojuma projektā ietvertie grozījumi ir tehniski. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta normu izpilde tiks nodrošināta esošo cilvēkresursu ietvaros.Rīkojuma projekts neparedz veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

I. Jureviča, 66016791

ilze.jurevica@varam.gov.lv